Legal Document

Category: 18

Text:
28. ΝΟΜΟΘΕΤ. ΔΙΑΤΑΓΜΑ υπ’ αριθ. 4232 της 15/23 Ιουλ. 1962 (ΦΕΚ Α΄ 109) Περί κυρώσεως της υπ’ αριθ. 118/23.8.61 πράξεως του Υπουργικού Συμβουλίου αφορώσης εις την ανέγερσιν του Δικαστικού Μεγάρου Θεσσαλονίκης και αναθέσεως της συντάξεως μελετών έργων Υπουργείου Δικαιοσύνης εις ιδιώτας. Άρθρ.1.-Κυρούνται αφ’ ης ίσχυσε και έχει πλήρη ισχύν Νόμου αφ’ ης εξεδόθη η υπ’ αριθ. 118/23.8.61 πράξις του Υπουργικού Συμβουλίου περί ορισμού τοποθεσίας ανεγέρσεως του Δικαστικού Μεγάρου Θεσσαλονίκης (ΦΕΚ 148/Α/11.9.61). Άρθρ.2.-1.Η προσαρμογή της μελέτης του κτιρίου εις τας συνθήκας της νέας θέσεως υπό των τυχόντων του πρώτου βραβείου αρχιτεκτόνων κατά τον διενεργηθέντα οικείον αρχιτεκτονικόν διαγωνισμόν περιλαμβάνει: α)Την εκπόνησιν του οριστικού προσχεδίου της προσαρμογής της βραβευθείσης προμελέτης, του κτιρίου, τελούντος υπό την έγκρισιν του Υπουργείου Δικαιοσύνης. β)Εις περίπτωσιν εκτελέσεως του έργου, την εκπόνησιν των περαιτέρω γενικών σχεδίων κατασκευής και των σχεδίων λεπτομερειών του κτιρίου, βάσει του κατά τα ανωτέρω οριστικού προσχεδίου της νέας θέσεως και συμφώνως προς τους γενικούς και οικονομικούς όρους της από 8 Δεκ. 1958 διακηρύξεως του Αρχιτεκτονικού διαγωνισμού, εκ του οποίου ανεδείχθησαν οι τυχόντες του πρώτου βραβείου αρχιτέκτονες. Εις περίπτωσιν αποχής ή δυστροπίας τινών εκ της ομάδος των βραβευθέντων δια του πρώτου βραβείου αρχιτεκτόνων η εκπόνησις των περί ων τα δύο προηγούμενα εδάφια μελετών αναλαμβάνεται υπό των υπολοίπων της ομάδος. Εις την περίπτωσιν της αποχής ή δυστροπίας όλων των αρχιτεκτόνων της ομάδος, η εκπόνησις του μεν προσχεδίου της προσαρμογής του εδαφ. α΄ του παρόντος άρθρου εκτελείται υπό του Υπουργείου Δικαιοσύνης δια του Οργανισμού Ανεγέρσεως Δικαστικού Μεγάρου Θεσσαλονίκης, η δε εκπόνησις των γενικών σχεδίων κατασκευής και σχεδίων λεπτομερειών του εδαφ. β του παρόντος άρθρου δύναται να ανατεθή εις ιδιώτας αρχιτέκτονας και συμφώνως προς τα εν τη επομένη παρ. 2 του παρόντος άρθρου οριζόμενα. 2.Αι στατικαί, μηχανολογικαί και ηλεκτρολογικαί μελέται του ανεγερθησομένου Δικαστικού Μεγάρου ως και αι μελέται των εν γένει οικονομικοτεχνικών τευχών δύνανται να ανατίθενται εις ειδικούς επιστήμονας, Τεχνικάς Εταιρείας ή ειδικά γραφεία,  κατά τας διατάξεις της παρ. 2 του άρθρ. 12 του  Ν.Δ. 3535/56 «περί Οργανισμού Ανεγέρσεως  Δικαστικού Μεγάρου Θες/νίκης», δαπάναις του  ιδίου Οργανισμού. Τον αυτόν Οργανισμόν βαρύνει  επίσης και η πρόσθετος δαπάνη της συντάξεως του κατά την παρ. 1 προσχεδίου της προσαρμογής της βραβευθείσης προμελέτης του κτιρίου. Της αναθέσεως προηγείται πρόσκλησις του Υπουργού προς τους ενδιαφερομένους, δημοσιευομένη εις μίαν των ημερησίων Εφημερίδων των Αθηνών και μίαν της Θεσσαλονίκης προς υποβολήν προτάσεων εντός 15 ημερών από της δημοσιεύσεως. 3.Η έκτασις και αι λοιπαί λεπτομέρειαι συντάξεως των κατά το παρόν άρθρον μελετών ρυθμίζονται δι’ αποφάσεων του Υπουργού Δικαιοσύνης, αίτινες θα αποτελούν τας απαραιτήτους εντολάς εκπονήσεως των μελετών. Άρθρ.3.-1.Επιφυλασσομένων των διατάξεων του άρθρ. 2 του παρόντος μελέται έργων αρμοδιότητος του Υπουργείου Δικαιοσύνης δύνανται ν’ ανατίθενται, δι’ αποφάσεων του Υπουργού της Δικαιοσύνης, εις διπλωματούχους των ανωτάτων σχολών του Εθνικού Μετσοβίου Πολυτεχνείου ή άλλων ομοταγών αυταίς σχολών Θεσσαλονίκης και αλλοδαπής, ως επίσης και εις ανεγνωρισμένου κύρους τεχνικάς εταιρείας ή τεχνικά γραφεία μελετών, εφ’ όσον κέκτηνται τα απαιτούμενα δια την εκπόνησιν των ανατιθεμένων μελετών προσόντα, πείραν ή ειδίκευσιν. 2.Αι συμβάσεις αναθέσεως των κατά την προηγουμένην παράγραφον μελετών εις ιδιώτας συνάπτονται μεταξύ του Υπουργού της Δικαιοσύνης και του συντάκτου της μελέτης, κατόπιν γνωματεύσεως, επί των απαιτουμένων προσόντων του συντάκτου της μελέτης και των εν γένει όρων της συμβάσεως του Συμβουλίου Δημοσίων Έργων, του Υπουργείου Δημοσίων Έργων, μετ’ εισήγησιν της Διευθύνσεως Ειδικών Τεχνικών Υπηρεσιών του Υπουργείου Δικαιοσύνης. 3.Η σύνταξις των μελετών ανατίθεται απ’ ευθείας κατά την διαδικασίαν των προηγουμένων παραγράφων επί τη εκάστοτε ισχυούση νομίμω αμοιβή μειωμένη κατά το εκάστοτε ισχύον ποσοστόν εκπτώσεως δια μελέτας έργων του Δημοσίου υπό ιδιωτών. Άρθρ.4.-Η ισχύς του δυνάμει της παρ. 2 του άρθρ. 11 του Νόμ. 3681/57 «περί τροποποιήσεως ποινικών τινών διατάξεων, προστεθέντος εν τέλει του άρθρ. 6 του Α.Ν. 1277/1938, εδάφ. γ΄ «περί τροποποιήσεως και συμπληρώσεως του από 19 Νοεμ. 1935 Α. Νόμου «περί ιδρύσεως ειδικών Ταμείων ανεγέρσεως Δικαστικών Μεγάρων και Φυλακών εν ταις πόλεσι Καλαμών και Αγρινίου ως συνεπληρώθη δια του υπ’ αριθ. 503/1937 Α.Ν. επεκτείνεται και επί όλων των μελετών τεχνικών έργων αρμοδιότητος του Οργανισμού Ανεγέρσεως Δικαστικού Μεγάρου Θεσσαλονίκης εξαιρουμένων των εν άρθρ. 2 του παρόντος προβλεπομένων μελετών Δικαστικού Μεγάρου Θεσσαλονίκης. (Αντί της σελ. 224,09) Σελ. 224,09(α) 211-025 Δικαστικά Καταστήματα 6.Β.ζ.28 Εις τας περιπτώσεις εφαρμογής του παρόντος άρθρου αντί των εν τω ανωτέρω εδαφ. γ΄ ανα φερομένων  Ειδικών  Ταμείων  Ανεγέρσεως Δικαστικών Μεγάρων και Φυλακών και των Διοικουσών αυτά Επιτροπών, νοούνται ο Οργανισμός Ανεγέρσεως Δικαστικού Μεγάρου Θεσσαλονίκης και η Διοικούσα αυτόν Επιτροπή.